**זלמה מרבאום-אייזינגר** (בגרמנית: **Selma Meerbaum-Eisinger**;‏ 5 בפברואר 1924 – 16 בדצמבר 1942) הייתה משוררת יהודיה גרמניה-רומנית. נולדה בצ'רנוביץ, בוקובינה ובגיל 18 נספתה בשואה במחנה עבודה באוקראינה.

קורות חיים
----------

מרבאום-אייזינגר הייתה בתו של הסוחר מקס מרבאום בצ'רנוביץ (כיום באוקראינה). אייזינגר היה שם המשפחה של אביה החורג. בגיל צעיר החלה ללמוד ספרות. עבודתה הושפעה מהיינריך היינה, ריינר מריה רילקה, אלפרד הנשקה, פול ורלן ורבינדרנת טאגור. ב-1939 החלה לכתוב שירה והייתה מתרגמת מיומנת בין צרפתית, רומנית, יידיש וגרמנית. ב -1940 נמסר האזור שבו התגוררה לברית-המועצות. לאחר פלישת הצבא הגרמני לברית המועצות ביולי 1941, נאלצה המשפחה לעבור לגטו צ'רנוביץ. ב-1942 גורשה המשפחה למחנה העבודה מיכאילובקה (אנ') בטרנסניסטריה (כיום באוקראינה), שם מתה זלמה מטיפוס.

עבודתה של מרבאום-אייזינגר כוללת 57 שירים שנכתבו בעפרון וצורפו בכתב יד לכרך בשם *Blütenlese* (קציר הפריחה). חמישים ושניים שירים היו מקוריים והשאר היו תרגומים מצרפתית, יידיש ורומנית. הכרך הוקדש לאהובה וחברה הטוב לייזר פיכמן, שהיה מבוגר ממנה בשנה. פיכמן אמור היה להעביר את ספר השירים לידיד אחר של מרבאום-אייזינגר, שהתעתד לפרסם את הספר עם בואו לארץ ישראל המנדטורית, אולם פיכמן נפטר בדרך ולא הצליח להעביר את הספר. שיריה של מרבאום-אייזינגר התגלו מחדש ופורסמו על ידי אוניברסיטת תל אביב בשנת 1979, בעריכת אדולף ראוכוורגר. בשנת 1980 פורסמו בגרמניה הודות למאמציו של העיתונאי והחוקר יורגן סרקה (Serke). הכרך האבוד פורסם במלואו תחת הכותרת Ich bin in Sehnsucht eingehüllt (אני מוכה געגועים). ספר מוקלט של השירים הופק בנובמבר 2005.

סגנון וביקורת
-------------

השירים ששרדו מיצירתה של מרבאום-אייזינגר כתובים בסגנון אימפרסיוניסטי בטוח ולירי, אך הנימה השולטת בהם עגמומית. שירה זכו לשבחי הביקורת, והמשוררת הילדה דומין אמרה כי שיריה "צלולים, יפהפיים, קלילים, אך מעבירים תחושה מבשרת רעות". שיריה של מרבאום-אייזינגר, כמו גם שיריהם של רוזה אוסלנדר ופאול צלאן, נחשבים לחלק חשוב בתרבות היהודית-גרמנית של בוקובינה.

לקריאה נוספת
------------

* Selma Meerbaum-Eisinger (1979), *Blütenlese* (בגרמנית), Tel Aviv
* Selma Meerbaum-Eisinger (2008), *Ich bin in Sehnsucht eingehüllt: Gedichte* (בגרמנית), Hamburg: Hoffmann und Campe, ISBN 978-3-455-40121-9  Selma Meerbaum-Eisinger (2008), *Ich bin in Sehnsucht eingehüllt: Gedichte* (בגרמנית), Hamburg: Hoffmann und Campe, ISBN 978-3-455-40121-9
* Ortrun Niethammer: *Innere Differenzierung.* ז*למה מרבאום-אייזינגר: רזיפציה איירר גדיכט נך 1980.* In: Inge Hansen-Schaberg (Hrsg. ): *אלס סוג verfolgt.* *אנה פרנק מתה ומותקת.* ברלין 2004, מסת"ב 3-89693-244-6. (בגרמנית)
* מריאנה וירג 'יניה Lăzărescu: *"Schau, das Leben הוא כל כך bunt".* ז*למה מרבאום-אייזינגר, קארין גונדיש או כרמן אליזבת פוצ'יאנו: Drei repräsentative deutsch schreibende Autorenen aus Rumänien*. WVB, ברלין 2009, מסת"ב 978-3-86573-445-7. (בגרמנית)
* פרנצ'סקה פאולינו: *אונה ויטה.* ז*למה מרבאום-אייזינגר (1924-1942)*, אדיזיוני דל פארו, טרנטו 2013, מסת"ב 978-88-6537-139-8. (באיטלקית)
* זלמה מרבאום-אייזינגר, *פלוריאג'יו*, אדיזיוני פורמה ליבר, טרנטו, 2015, מסת"ב 978-88-6459-060-8. (באיטלקית)

קישורים חיצוניים
----------------

ויקישיתוף מדיה וקבצים בנושא **זלמה מרבאום-אייזינגר** בוויקישיתוף
* זלמה מרבאום-אייזינגר, ברשת החברתית Goodreads
* על זלמה מרבאום-אייזינגר ב"יד ושם"
* "זלמה וחבריה", פרק בספר הזיכרונות של פרל פיכמן; קטעים משירה בתרגום לאנגלית
* (בגרמנית)
* 
* זלמה מרבאום-אייזינגר (1924-1942), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007273988305171
* BIBSYS: 98053303
* BnF: cb150254148 (data)
* CiNii: DA05526070
* GND: 118579894
* ISNI: 0000 0001 2281 912X
* LCCN: n82242819
* NDL: 00438749
* NKC: mzk2013778691
* NTA: 071818944
* RERO: 02-A016586727
* SELIBR: 76253
* SUDOC: 056242867
* VIAF: 74132853
* WorldCat: lccn-n82242819

 |